CELEX: 32013L0045
Language: el
Date: 2013-08-07 00:00:00
Title: Εκτελεστική οδηγία 2013/45/ΕΕ της Επιτροπής, της 7ης Αυγούστου 2013 , για την τροποποίηση των οδηγιών του Συμβουλίου 2002/55/ΕΚ και 2008/72/ΕΚ και της οδηγίας 2009/145/ΕΚ της Επιτροπής όσον αφορά τη βοτανική ονομασία της ντομάτας  Κείμενο που παρουσιάζει ενδιαφέρον για τον ΕΟΧ

8.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 213/20
            
         ΕΚΤΕΛΕΣΤΙΚΉ ΟΔΗΓΊΑ 2013/45/ΕΕ ΤΗΣ ΕΠΙΤΡΟΠΉΣ
   της 7ης Αυγούστου 2013
   για την τροποποίηση των οδηγιών του Συμβουλίου 2002/55/ΕΚ και 2008/72/ΕΚ και της οδηγίας 2009/145/ΕΚ της Επιτροπής όσον αφορά τη βοτανική ονομασία της ντομάτας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (1), και ιδίως το άρθρο 2 παράγραφος 2, το άρθρο 44 παράγραφος 2 το άρθρο 45 και το άρθρο 48 παράγραφος 1 στοιχείο β),
   την οδηγία 2008/72/ΕΚ του Συμβουλίου, της 15ης Ιουλίου 2008, για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά (2), και ιδίως το άρθρο 1 παράγραφος 3,
   Εκτιμώντας τα ακόλουθα:
   
               (1)
            
            
               Στο πλαίσιο της ανάπτυξης της επιστημονικής γνώσης, ο Διεθνής Κώδικας Βοτανικής Ονοματολογίας (International Code of Botanical Nomenclature — ICBN) αναθεωρήθηκε ιδίως όσον αφορά ορισμένες βοτανικές ονομασίες ειδών ντομάτας.
            
         
               (2)
            
            
               Επομένως, οι οδηγίες 2002/55/ΕΚ και 2008/72/ΕΚ και η οδηγία 2009/145/ΕΚ της Επιτροπής, της 26ης Νοεμβρίου 2009, σχετικά με την πρόβλεψη ορισμένων παρεκκλίσεων για την αποδοχή ντόπιων αβελτίωτων φυλών και ποικιλιών κηπευτικών που καλλιεργούνται κατά παράδοση σε συγκεκριμένους τόπους και περιφέρειες και απειλούνται με γενετική διάβρωση και ποικιλιών κηπευτικών οι οποίες δεν έχουν εγγενή αξία για εμπορική φυτική παραγωγή αλλά αναπτύσσονται για καλλιέργεια υπό ιδιαίτερες συνθήκες, και για την εμπορία σπόρων προς σπορά των εν λόγω ντόπιων φυλών και ποικιλιών (3), θα πρέπει να τροποποιηθούν αναλόγως ώστε να αντικατοπτρίζουν αυτή την εξέλιξη.
            
         
               (3)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 2002/55/ΕΚ
   Η οδηγία 2002/55/ΕΚ τροποποιείται ως εξής:
   
               1)
            
            
               Στο άρθρο 2 παράγραφος 1 στοιχείο β), οι λέξεις «Lycopersicon esculentum Mill.» αντικαθίστανται από τις λέξεις «Solanum lycopersicum L.».
            
         
               2)
            
            
               Στον πίνακα του παραρτήματος II σημείο 3 στοιχείο α), οι λέξεις «Lycopersicon esculentum.» αντικαθίστανται από τις λέξεις «Solanum lycopersicum L.».
            
         
               3)
            
            
               Στον πίνακα του παραρτήματος III σημείο 2, οι λέξεις «Lycopersicon esculentum.» αντικαθίστανται από τις λέξεις «Solanum lycopersicum L.».
            
         Άρθρο 2
   Τροποποιήσεις της οδηγίας 2008/72/ΕΚ
   Στον πίνακα του παραρτήματος II της οδηγίας 2008/72/ΕΚ, οι λέξεις «Lycopersicon esculentum Mill.» αντικαθίστανται από τις λέξεις «Solanum lycopersicum L.».
   Άρθρο 3
   Τροποποιήσεις της οδηγίας 2009/145/ΕΚ
   Η οδηγία 2009/145/ΕΚ τροποποιείται ως εξής:
   
               1)
            
            
               Στον πίνακα του παραρτήματος I, οι λέξεις «Lycopersicon esculentum Mill.» αντικαθίστανται από τις λέξεις «Solanum lycopersicum L.».
            
         
               2)
            
            
               Στον πίνακα του παραρτήματος II, οι λέξεις «Lycopersicon esculentum Mill.» αντικαθίστανται από τις λέξεις «Solanum lycopersicum L.».
            
         Άρθρο 4
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 31η Μαρτίου 2014. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 5
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 6
   Αποδέκτες
   Η παρούσα οδηγία απευθύνεται στα κράτη μέλη.
   
      Βρυξέλλες, 7 Αυγούστου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 193 της 20.7.2002, σ. 33.
   
      (2)  ΕΕ L 205 της 1.8.2008, σ. 28.
   
      (3)  ΕΕ L 312 της 27.11.2009, σ. 44.